જે મનુષ્ય તમારો ભક્ત હશે તેને ઇન્દ્રાદિ દેવતા પણ પૂજશે. તેનાં સઘળાં કાર્યો પૂરાં થશે. જો કોઇ તમારી પ્રથમ પૂજા કર્યા સિવાય બીજા કોઇ દેવની પૂજા કરશે તો તેની પૂજા સફળ નહીં થાય. તે બધાંને તમારા થકી વિઘ્ન નડશે.’ આમ, કહી ભગવાન શિવે પોતાની માયાથી બીજા અનેક ગણ ઉત્પન્ન કર્યા. તે સૌના અધિનાયક તરીકે ગણપતિને નીમ્યા. શ્રી ગણપતિ મહારાજનાં બાર નામ છે. તે બાર નામનું સ્મરણ સવારે ઊઠતાંની સાથે કરનારને કોઇ વિઘ્ન કે દુઃખ આવતાં નથી. જેણે ખરેખર સુખી થવું છે, જેની માથે બહુ મોટું દેવું થઈ ગયું હોય તેણે સંકટનાશન ગણેશ સ્તોત્ર તથા ઋણહરણ ગણેશ સ્તોત્રનું નિયમિત પઠન કરવું. ગણેશજીના મંદિરે સવાર સાંજ કચરો વાળનાર પણ ખૂબ સારી નોકરી તથા ઉત્તમ પતિ કે પત્ની મેળવી શકે છે.•